10 MEDALJER I UNGDOMS NM I FRIIDRETT
3 gull, 3 sølv og 4 bronse ble medaljefangsten til Sandvin`s utøvere under årets  ungdoms NM. NM ble arrangert i Sandnes og det deltok 750 utøvere fra hele landet.

Det ble gull til:
Siver Olavsbråten Ebbestad (16) i stav
Simen Johan Teigstad (u/20) i stav
Marcus Giørtz (17) i høyde

I 16 års klassen var Siver overlegen i stavkonkurransen.  Han vant på det gode resultatet 4,61 m som også var ny personlig rekord.  
Etter en spennende duell i stavkonkurransen, delte Simen Johan gullet med Lucas Gjesdal.  Begge gutta hoppet 4,61 m. I kule tok Simen Johan også en fin bronsemedalje.
Marcus hadde en veldig god dag under høydekonkurransen, og hoppet over 1,95 m
I 17 års klassen.  Dette var ny pers med 5 cm, og en solid seier. I tillegg ble det en fin sølvmedalje i lengdegropa, kun 3 cm fra gullet.

5 medaljer til Lucas
Lucas Bricot, 16, var den utøveren i klubben som sanket flest medaljer.  Det ble sølv på 60 mhk og i kule. På 60 mhk skilte det kun 3/100 fra gullmedaljen.
I tillegg tok han bronse i tresteg, lengde og i stav.

Flotte finale-plasseringer
I 17 års klassen var Oliver Tomala i finalen på 60 m.  Her løp han inn til en fin 7. plass. 
Kim Naasen stilte i U20 klassen, og deltok i tresteg og høyde.  Han ble nr 5 i tresteg og nr 6 i høyde.
Tobias Kalmo Thorbjørnsen stilte også i U20 klassen. Han ble nr 6 i kule og nr 7 i stav.

Sandvin stilte med stafettlag på 4x200 m i U23-klassen.  De løp inn til en flott 7. plass.  Guttene som løp på laget var: Tobias Kalmo Thorbjørnsen, Oliver Tomala, Marcus Giørtz og Simen Johan Teigstad.


